ตั้งใจจะมาทานขนมที่ Vanilla Bakeshop แต่พอเห็น Vanilla Café ก็ต้องแอบปันใจ!!! มาทานที่นี้ก่อน คิดซะว่ามาทานของคาวซ้อมไปก่อนแล้วกันเน๊อะ!!
วันนี้ตอนที่มาทานคนยังนั่งไม่เยอะมาก ชอบๆ...ปกติมาทีไรคนจะเยอะแล้วเสียงดังทุกที วันนี้คนละแบบเลย!!!
ดูเมนูหาอะไรเบาๆทานนิดนึงดีกว่า เดี๋ยวไปทานขนมไม่ได้ ที่สั่งมีดังนี้ (เบาตรงไหนหว่า???) 
- ปีกไก่ทอดรสจัด (180 บาท) รสจัดสมชื่อเลยค่ะ ไก่จะกรอบนิดๆ ออกเผ็ดหน่อยๆด้วยค่ะ 
- สปาเก็ตตี้ขาหมูกรอบ (250 บาท) จานนี้ไม่มันมากทั้งที่เป็นขาหมู รสชาติกลมกล่อมดีค่ะ ขาหมูก็กรอบ ไม่แข็งจนเกินไป
- แซลมอนเทมปุระคริสปี้โรล (290 บาท) เป็นโรลที่คำใหญ่มากค่ะ ไม่สามารถเอาใส่ปากทั้งคำได้!!! แต่อร่อยดีค่ะ 

ส่วนเครื่องดื่มที่สั่งไป มีดังนี้
- ลิ้นจี่เบอรี่โซดา (95 บาท) แก้วนี้พนักงานแนะนำ บอกว่านิยมสั่งกันเยอะ หอมกลิ่นลิ้นจี่ แถมเปรี้ยว หวานชื่นใจ
- แอปเปิ้ลเลมอนโซดา (95 บาท)  แก้วนี้เปรี้ยว ซ่า หอมกลิ่นแอปเปิ้ลนิดๆค่ะ

ใครผ่านมาแถวนี้ต้องลองแวะมาลองทานดูนะคะ อร่อยแล้วต้องบอกต่อ เดี๋ยวต้องเตรียมตัวไป Vanilla Bakeshop ต่ออีกคร้า